# Masayoshi Ōhira

| Masayoshi Ōhira |
| --- |
| 大平 正芳 |
| Ohira 1980. godine |
|  |
| 43. premijer Japana |
| **Na položaju** 7. decembar 1978 – 12. jun 1980 |
| Monarh | Shōwa |
| Prethodi | Takeo Fukuda |
| Slijedi | Masayoshi Itō (v.d.) |
| ministar financija |
| **Na položaju** 16. jul 1974 – 24. decembar 1976 |
| Premijer | Kakuei Tanaka Takeo Miki |
| Prethodi | Takeo Fukuda |
| Slijedi | Hideo Bo |
| ministar vanjskih poslova |
| **Na položaju** 7. jul 1972 – 16. jul 1974 |
| Premijer | Kakuei Tanaka |
| Prethodi | Takeo Fukuda |
| Slijedi | Toshio Kimura |
| ministar međunarodne trgovine i industrije |
| **Na položaju** 30. novembar 1968 – 14. januar 1970 |
| Premijer | Eisaku Satō |
| Prethodi | Etsusaburo Shiina |
| Slijedi | Kiichi Miyazawa |
| ministar vanjskih poslova |
| **Na položaju** 18. jul 1962 – 18. jul 1964 |
| Premijer | Hayato Ikeda |
| Prethodi | Zentaro Kosaka |
| Slijedi | Etsusaburo Shiina |
| Glavni sekretar kabineta |
| **Na položaju** 19. jul 1960 – 18. jul 1962 |
| Premijer | Hayato Ikeda |
| Prethodi | Etsusaburo Shiina |
| Slijedi | Yasumi Kurogane |
|  |
| Lični detalji |
| Rođenje | (1910-marta-12)12. marta 1910. Kan'onji, Kagawa, Japan |
| Smrt | 12. juna 1980. (dob: 70) Minato, Tokyo, Japan |
| Politička stranka | Liberalna demokratska partija |
| Supružnik/ci | Shigeko (1916–1990) |
| Djeca | 4 |
| Alma mater | Univerzitet Hitotsubashi |
| Religija | anglikanstvo |
| Potpis |  |

**Masayoshi Ōhira** (japanski: 大平 正芳, *, Ōhira Masayoshi*?; 12. mart 1910 – 12. jun 1980) je bio japanski političar, koji je od 1978. godine do smrti bio japanski premijer, postavši posljednjim premijerom Japana koji je umro na dužnosti.

Ohira je bio član Liberalne demokratske partije (LDP), te je vršio niz najviših ministarskih dužnosti u njenim vladama. 1970-ih se isprofilirao kao vođa umjerene frakcije u njenim redovima. Kao takav je krajem 1978. iskoristio nepopularnost desničarskog premijera Takea Fukude i preuzeo stranku i vladu.

Ohira je na čelu vlade ostao i nakon izbora 1979. godine, na kojima LDP ponovno nije uspio osigurati apsolutnu većinu u Dijeti te bio prisiljen vladati uz podršku manjih stranaka i nezavisnih zastupnika. Nekoliko mjeseci kasnije, 16. maja 1980. godine, u Dijeti je bilo zakazano glasanje o povjerenju njegovoj vladi. Ohira je do posljednjeg trenutka bio uvjeren da će njegova vlada opstati, te je, nakon što su se zastupnici, uključujući stranačke drugove i Fukudu, izjasnili protiv njega, bio duboko pogođen. Usprkos svega je, još uvijek formalno premijer, sudjelovao na kampanji za predstojeće izbore, ali mu se brzo pogoršalo njegovo zdravlje. 31. maja je odveden u bolnicu zbog iscrpljenosti, te je umro dva tjedna kasnije.

Dužnost premijera je privremeno preuzeo Masayoshi Ito. Njegova je smrt, međutim, izazvala sažaljenje u javnosti, a što je LDP iskoristila u kampanji te odnijela jednu od najspektakularnijih pobjeda u poratnom periodu. Novi je parlament za premijera izabrao Zenka Suzukija.

## Reference

## Literatura

* Brown, James Robert. (1999). *The ministry of finance: bureaucratic practices and the transformation of the Japanese economy.* Westport, Connecticut: Greenwood Publishing. ISBN 978-1-56720-230-4; OCLC 39033542
* Satō, Seizaburō Ken'ichi Kōyama and Shunpei Kumon. (1990). [ *Postwar Politician: The Life of Former Prime Minister Masayoshi Ohira.*] Tokyo: Kodansha. ISBN 978-4-7700-1499-3